II ACORDO REGULADOR PARA O PERSOAL FUNCIONARIO DO CONCELLO DE POIO
XUNTA DE GALICIA — CONSELLERÍA DE TRABALLO E BENESTAR — Xefatura Territorial de Vigo (Convenios, 04/06/2015)

Visto o Acordo Regulador das Condicións de Traballo do Persoal Funcionario ao Servizo do CONCELLO DE POIO, subscrito en representación da parte económica, por unha representación do concello, e da parte social, polos delegados de persoal e por representantes dos sindicatos CSI-F, CIG e CC. OO, en data 13 de febreiro de 2015 e ratificado polo Pleno do Concello, o 31 de marzo de 2015. Primeiro.- Dito Convenio foi presentado na Xefatura Territorial de Vigo en data 21 de abril de 2015. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en perxuizo de terceiros. Primeiro.- Que o artigo 90.2 y 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, de 28 de mayo, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. Este documento constitúe o acordo regulador para o persoal funcionario/a do Concello de Poio no que se regulan as relacións, condicións de traballo, dereitos e obrigas pactados entre o concello e mailos sindicatos con representación nos delegados de persoal, ó abeiro do establecido na Lei 9/1987, do 12 de xuño, de representación, determinación das condicións de traballo e participación do persoal ó servicio das administracións públicas, modificada pola Lei 7/1990, do 19 de xullo. Este acordo regulador ten por obxecto regular e establece-las normas que han de rexe-las condicións de traballo dos funcionarios/as públicos do Concello de Poio, modificando, substituíndo ou renovando aquelas materias nas que se producisen alteracións, no marco da lexislación do Estado e da Comunidade Autónoma. Esta normativización lévase a cabo suxeitándose ó ordenamento xurídico e de conformidade cos principios de legalidade e eficacia. O acordo regulador ten un carácter máximo dentro do que estableza a lexislación vixente, necesario e indivisible para tódolos efectos, no sentido de que as condicións nel pactadas constitúen un todo orgánico unitario, e serán consideradas global e conxuntamente, vinculado á totalidade. De producirse algunha alteración nestas disposicións que modificase a situación legal, no sentido de incrementa-las retribucións ou mellora-las condicións sociais ou de emprego pactadas neste acordo, procederase a revisa-lo que nel se estipula, aplicando de inmediato as condicións máis favorables para os funcionarios/as e traballadores/as deste concello. As disposicións que contén este acordo regulador, con base no equilibrio das recíprocas prestacións ás que se obrigan ámbalas partes, aplicaranse con preferencia a calquera outra, garantíndose as potestades da Administración municipal exercidas neste acordo regulador como manifestación da súa autonomía autoorganizatoria e regulamentaria, en canto non vulnere disposicións estatais ou autonómicas con rango de lei de obrigado cumprimento polas entidades locais. Como dereito supletorio e para o non previsto neste acordo regulador aplicarase o previsto na lexislación local, na Lei da función pública de Galicia, nas normas administrativas reguladoras do réxime funcionarial estatal, e nas demais leis de concordante e pertinente aplicación. O calendario e a xornada laboral serán establecidos en base a normativa vixente sobre xornadas e horarios contidos na Resolución de 28 de decembro de 2012, da Secretaría de Estado de Administracións Públicas, pola que se dictan instruccións sobre xornada e horarios de traballo do persoal ao servicio da Administración Xeral do Estado e os seus organismos públicos (BOE 29/12/2012), de aplicación subsidiaria na Administración Local tal e como se establece no artigo 94 da Lei de Bases de Réxime Local, a Resolución de 12 de marzo de 2013, de la Dirección Xeral da Función Pública, pola que se dictan instruccións sobre o réxime de vacacións, permisos e licencias (DOG 20/03/2013), ou seguindo os criterios establecidos na normativa estatal e autonómica de aplicación vixente en cada momento 7.- Flexibilidade horaria. O persoal funcionario do Concello de Poio que teñan ó seu cargo persoas maiores, fillos/as menores de 12 anos ou persoas con discapacidade, así como quen teña ó seu cargo directo a un familiar con enfermidade grave ata o segundo grao de consanguinidade ou afinidade, terán dereito a flexibilizar en 1 hora diaria o horario fixo de xornada que teña establecida. Os/as traballadores/as do Concello de Poio que teñan fillos/as con discapacidade, poderán dispor de 2 horas de flexibilidade horaria diaria sobre o horario fixo que corresponda, a fin de conciliar os horarios dos centros educativos ordinarios de integración e educación especial, así como outros centros onde o/a fillo/a con discapacidade reciba atención, cos horarios dos propios postos de traballo. Excepcionalmente o/a Alcalde/sa poderá autorizar, co carácter persoal e temporal, a modificación do horario fixo nun máximo de 2 horas por motivos directamente relacionados coa conciliación da vida persoal, familiar e laboral, e nos casos de familias monoparentais.8.- Cando os/as traballadores/as do Concello de Poio sexan vítimas de violencia de xénero será de aplicación, en canto á xornada laboral, o establecido na Lei Orgánica 1/2004 de 28 de decembro de Medidas de Protección Integral contra a Violencia de Xénero ou normativa vixente en cada momento. As licenzas enumeradas neste artigo solicitaranse por escrito e modelo oficial co conforme do/a xefe/a do servizo ou do centro donde o/a traballador/a preste servizos. Por motivos de divorcio poderase conceder unha licenza de cinco días hábiles, tamén retribuída con plenitude de dereitos económicos. Nas referencias feitas no presente capítulo a días de permiso ou licenzas, entenderanse feitas a días hábiles incluídos os relativos a permisos por asuntos propios. En todo caso, os días de permiso por traslado de domicilio, asistencia a exámenes ou falecemento de familiares deberán coincidir necesariamente co día no que se produza o evente, agás o tempo de desprazamento para os exámenes se fose necesario o día anterior. Así mesmo, estes días deberán ser consecutivos no caso de falecemento, e poderán desfrutarse de forma descontinua no caso de enfermidade ou accidente mentres persista o feito causante e ata o máximo de días establecido. Cando o persoal funcionario do Concello de Poio sexan vítimas de violencia de xénero serán de aplicación ó establecido na Lei Orgánica 1/2004 de 28 de decembro, de Medidas de Protección Integral contra a violencia de Xénero. O tempo de desfrute da excedencia contemplada no parágrafo anterior computará para os efectos da antigüidade. Para os efectos de cotización na Seguridade Social estarase ó disposto no Real Decreto 2064/1995 de 22 de decembro, en normativa concordante. Entenderase por necesidades de servizo o persoal mínimo necesario e imprescindible que fai falla para que o servizo funcione con normalidade. O número de traballadores mínimo necesario e imprescindible de cada servizo será negociado pola representación sindical co/a Alcalde/sa, o concelleiro-delegado e os xefes de cada servizo. Todo o persoal que cause baixa por accidente laboral ou enfermidade profesional manterá o dereito de incorporación ó servicio e nas súas quendas correspondentes, sen mingua dos días de descanso establecidos neles, transcorrido o período de baixa. Nos restantes casos de baixa por enfermidade ou accidente non laboral, cando o/a funcionario/a presente a alta, reincorporarase ó servicio e na súa quenda correspondente, desfrutando na semana da súa reincorporación a parte do descanso semanal que puidera corresponderlle, como consecuencia do tempo traballado con anterioridade á situación de baixa. No caso baixa por accidente laboral ou enfermidade profesional, o traballador terá dereito ás retribucións íntegras ata a alta médica ou declaración polo Órgano competente da Seguridade Social da Incapacidade Permanente. A partir da entrada en vigor do presente Acordo elaborarase unha nova relación de postos de traballo e guías de funcións para todos e cada un dos postos singularizados e non singularizados que integran o cadro de persoal. O Concello de Poio e o seu Goberno, dará prioridade en materia de oferta pública e ingreso á consolidación e reconversión do emprego temporal existente, por razóns estruturais, en funcionarios de carreira; coa inequívoca intención de reducir as actuais taxas de temporalidade e interinaxe ata uns índices máximos do 10%, Así mesmo será de aplicación a Disposición Transitoria Cuarta. Consolidación do emprego público da Lei 7/2007 de 12 de abril do Estatuto Básico do Empregado Público e a disposición transitoria décimo sexta da Lei 13/2007, do 27 de xullo, de modificación da Lei 4/1988, do 26 de maio, da función pública de Galicia. Como criterio xeral, tódolos postos e prazas cubertos con contrato temporal, indefinido e interino, anteriores o 1 de xaneiro de 2010, terán a consideración de postos consolidables por razón estruturais, e por tanto susceptibles de ser sometidos á oferta pública durante a vixencia deste Acordo. Os procesos respectarán, en todo caso, os principios de igualdade, mérito, capacidade e publicidade e efectuaranse polo sistema de oposición ou concurso-oposición sempre en función do tipo de praza da que se trate. O contido das probas gardará relación cos procedementos, tarefas e funcións habituais dos postos obxecto da convocatoria. Na fase de concurso serán valorados, entre outros méritos, o tempo de servizos prestados nas Administracións Públicas e a experiencia nos postos de traballo iguais, obxecto da convocatoria prestados no Concello de Poio. Nos casos onde o sistema de elección fose o concurso-oposición, a fase de oposición deberá contar ineludiblemente cunha proba práctica que versará sobre o contido funcional da praza ofertada. As bases xerais e específicas de tódalas convocatorias que respondan a criterios de consolidación de emprego, serán previamente negociadas cos Delegados de Persoal Funcionario ou Xunta de Persoal. As necesidades de persoal que non poidan ser cubertas cos efectivos existentes e a provisión das cales se entenda necesaria por razóns de organización ou prioritarios ou que afecten ao funcionamento dos servizos públicos esenciais, incluiranse na oferta de emprego público do ano correspondente. En todo caso, a execución da oferta de emprego público o instrumento similar deberá desenrolarse dentro do prazo improrrogable de tres anos. O Concello, previa negociación cos representantes sindicais, aprobará e publicará anualmente a oferta de emprego público, axustándose ós límites que estableza a lexislación básica do Estado sobre función pública e ós criterios que regulamentariamente se sinalen en desenvolvemento da normativa básica estatal para a súa debida coordinación coas ofertas de emprego do resto das administracións públicas. Non computará dentro dos limites máximos de prazas derivado da taxa de reposición de efectivos, aquelas prazas que se convoquen para a súa privisión mediante procesos de promoción interna. En todo caso, a corporación deberá de reservar na oferta de emprego público o número de prazas que a lexislación prevé para persoas con discapacidade, en especial no referido ó artigo 59 do Estatuto Básico do Empregado Público, considerándose como tales as definidas na Lei 51/2003, do 2 de decembro. Con tal fin farase constar na oferta o número, a denominación e as características das prazas de que se traten. Toda selección do persoal funcionario/a deste concello deberá realizarse conforme a oferta de emprego público, mediante convocatoria pública, e a través dos sistemas de concurso, oposición ou concurso-oposición, nos que se garantan os principios de igualdade, mérito e capacidade e publicidade de acordo coa lexislación vixente. O acceso á función pública será a través do sistema de oposición, salvo que pola natureza das funcións que se han desempeñar resulte máis adecuada a utilización do concurso-oposición e, excepcionalmente, do concurso. Os procedementos de selección coidarán especialmente a conexión entre o tipo de probas que se terán que superar e a adecuación ás prazas ou postos de traballo laborais que se vaian desempeñar, incluíndo para tal efecto as probas prácticas que sexan precisas, procurando que estas se desenvolvan en primeiro lugar. En ningún caso, o desempeño dun posto de traballo reservado a persoal eventual constituirá mérito para o acceso á función pública ou á promoción interna. As bases das convocatorias tanto para a quenda restrinxida como para a libre deberán aprobarse unha vez oída a correspondente mesa de negociación. Son órganos de selección os tribunais e as comisións permanentes de selección. Como norma xeral, a selección será efectuada por tribunais cunha composición que será determinada na oportuna convocatoria. Os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros e tenderase á paridade entre homes e mulleres. Para formar parte dos tribunais será necesario posuír unha titulación académica de igual ou superior nivel á solicitada como requisito ás persoas aspirantes. O persoal de elección ou de designación política, os funcionarios/as interinos/as, os/as laborais temporais e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse esta en representación ou por conta de ninguén. Os tribunais poderán dispoñer a incorporación aos seus traballos de asesores/as especialistas para todas ou algunhas das probas. Os ditos asesores/as limitaranse ao exercicio das súas especialidades técnicas, con base exclusivamente nas cales colaborarán co órgano de selección. Excepcionalmente, cando polo elevado número de aspirantes e o nivel de titulación e especialización esixido así o aconsellen, serán nomeadas comisións permanentes de selección. Tanto no nomeamento dos tribunais de selección como no nomeamento das comisións permanentes de selección contarán coa colaboración e participación dos representantes dos traballadores de acordo co artigo 61.7 do Estatuto Básico dos Empregados Públicos. A promoción interna consiste no acceso desde Corpos, Escalas Grupos ou Subgrupos profesionais dun grupo de titulación a outro do inmediato superior (promoción interna vertical) ou dentro do mesmo grupo de titulación(promoción interna horizontal) A promoción profesional haberá de constituír un instrumento indispensable nun modelo avanzado de carreira profesional na Función Pública. a.- Promoción interna vertical: que consiste no ascenso dende unha categoría e/ou grupo ou subgrupo profesional a outro superior. Para poder participar nestes procesos os funcionarios deberán, posuír a titulación esixida para o ingreso á praza á que se opta, ter unha antigüidade de polo menos dous anos no grupo e/ou categoría, así como reunir os requisitos e superar as probas que para cada caso se establezan. Para o acceso por promoción interna ás prazas do grupo A esixirase estar en posesión do título universitario de Grao. Naqueles supostos nos que a Lei esixa outro título universitario será este o que se teña en conta. Os traballadores do subgrupo C1 que reúnan a titulación esixida poderán promocionar ao grupo A sen necesidade de pasar polo novo grupo B, coas condicións e requisitos establecidos neste texto e na normativa de aplicación. Para o acceso por promoción interna a prazas do grupo B esixirase estar en posesión do título de Técnico Superior. No suposto de promoción dos/as empregados/as públicos/as de Corpos, Escalas Grupos ou Subgrupos Profesionais de peóns, axudantes, oficiais de 2ª, etc ó inmediato superior de oficiais de 1ª, poderase eximir do requisito de titulación cando se trate de persoal cunha antigüidade de dez anos nun Grupo D (C2 de funcionarios), ou E (Agrupacións Profesionais) ou de cinco anos e a superación dun curso específico de formación, de conformidade coa Disposición Adicional novena do Real Decreto 364/95, de 10 de marzo. Eximirase ós/ás candidatos/as daquelas materias cuio coñecemento fose acreditado suficientemente nas probas de ingreso ós corpos, escalas ou grupo profesional de orixen. Tan só deberán superar unha proba práctica aqueles/as candidatos/as que pertenzan a un corpo, escala ou grupo profesional cuio desempeño profesional non permita supoñer un coñecemento dos cometidos propios do corpo, escala ou grupo profesional de destino. Os/as aspirantes que no turno de promoción interna superasen as probas pero, ó non reunir méritos suficientes, non obtiveran praza ou posto, quedarán exentos/as da realización das probas das dúas seguintes convocatorias, nun prazo máximo de 6 anos. As prazas reservadas a promoción interna que non se cubran por este procedemento acumularanse ás de cobertura libre O procedemento de selección por esta quenda será o establecido no título V do Real decreto 364/1995, do 10 de marzo, que aproba o Regulamento xeral de ingreso do persoal ó servicio da Administración xeral do Estado e da provisión de postos de traballo e promoción profesional dos funcionarios/as da Administración xeral do Estado. A promoción realizarase a través do sistema de concurso-oposición, sen prexuízo de que se limite o número de temas previstos regulamentariamente en función dos coñecementos esixidos para o acceso á praza ou posto de traballo de orixe. Con carácter xeral, as probas de promoción interna se desenrolarán en convocatorias e de xeito independente ao sistema de libre acceso. O número de vacantes reservadas para promoción interna fixarase en cada convocatoria, en función das necesidades de persoal de novo ingreso que existan. No baremo de méritos incluiranse os seguintes: A suma das puntuacións obtidas na fase de concurso e nos exercicios da oposición nun mínimo de dous, un teórico e outro práctico, determinará a orde da relación de aprobados sen prexuízo do que determine a lexislación específica para cada tipo de proceso. No caso de empate, este resolverase a favor do aspirante que conte con maior puntuación na fase de oposición; de persistir, o de maior antigüidade e por último, o de maior idade. O funcionario/a que obtivese praza por esta quenda terá preferencia para elixir destino respecto ós provenientes da quenda libre. b.- Promoción interna horizontal: que consiste no acceso a categorías do mesmo subgrupo ou grupo de clasificación profesional, conforme aos criterios vixentes en cada momento O traballadores municipais poderán acceder a outras categorías encadradas no mesmo grupo que teñan asignadas funcións substancialmente coincidentes no seu contido profesional e no seu nivel técnico. Poderán ser eximidos dalgunha das probas aqueles traballadores que procedan da mesma área de especialidade profesional que a correspondente á categoría á que se pretende promocionar. A promoción interna horizontal levarase a cabo con carácter xeral a través de concurso de méritos e so polo contido profesional e o seu nivel técnico, establecerá o procedemento de concurso–oposición. c.- Promoción interna cruzada No seo da Mesa Xeral de negociación do persoal do Concello de Poio determinaranse os Corpos e Escalas de funcionarios aos que poderá acceder o persoal laboral dos grupos e categorías profesionais equivalentes ao Grupo de titulación correspondente ao Corpo ou Escala a que se pretenda acceder, sempre que desempeñen funcións substancialmente coincidentes ou análogas no seu contido profesional e no seu nivel técnico, se deriven avantaxes para a xestión dos servizos, se encontren en posesión da titulación académica requirida e superen as correspondentes probas selectivas. CONSOLIDACIÓN DE EMPREGO INTERINO FUNCIONARIZACIÓN Asegúraselles ós/ás funcionarios/as do concello o dereito ó cargo sen prexuízo da súa adscrición a uns ou outros postos de traballo efectuado dentro das súas competencias polos distintos órganos do concello en materia de persoal, de conformidade co regulado neste capítulo e a lexislación vixente. Resoltos os procedementos de provisión indicados nos artigos anteriores, os postos de traballo que resulten vacantes ofertaránselle ó/á funcionario/a de novo ingreso, segundo a seguinte orde de prelación: Por razóns da saúde ou idade os funcionarios/as poderán presta-los servicios dentro dun posto de traballo adecuado a súa condición. O concello, por proposta da comisión paritaria mixta, poderá crear postos de traballo de segunda actividade nos servicios que cubrirá o persoal adscrito ó propio servicio ou a outros, logo de informe dos servicios médicos especializados se se considerase necesario, tendo en conta a idade e o estado físico do funcionario/a. En todo caso, estes destinos serán voluntarios. Así mesmo, terase en conta o disposto no artigo 19 do Real decreto 364/1995, do 10 de marzo. O Concello de Poio compromete a súa vontade de non proceder á contratación de persoal a través das empresas de traballo temporal. As situacións administrativas do persoal funcionario/a rexeranse polo disposto no capítulo II da Lei 4/1988, da función pública de Galicia; Real decreto 365/1995, do 10 de marzo, ó que remite o artigo 150 do Real decreto lexislativo 781/1986, do 18 de abril; artigo 29 da Lei 30/1984, do 2 agosto, de reforma da función pública, e demais disposicións concordantes e de pertinente aplicación. a.- Mobilidade: Considérase un dereito dos funcionarios/as do concello a mobilidade e a mesma rexerase polo establecido no Estatuto Básico do Empregado Público en relación co artigo 101 da Lei 7/1985 e os artigos 42 e 27.3º da Lei da función pública galega, que debe aplicarse en tódalas convocatorias, regulando un sistema de mobilidade dos funcionarios/as entre as distintas corporacións locais e coa Comunidade Autónoma, coordinando para o efecto as ofertas de emprego público. O concello comprométese a defender este dereito dos seus funcionarios/as. b.- Inamobilidade: Como principio xeral, o funcionario/a terá dereito á inamobilidade, sempre que o servicio o consinta. Ós funcionarios/as que ocupen postos de traballo polo procedemento de concurso poderalles ser de aplicación o sistema de remoción previsto no artigo 50 do Real decreto 364/1995, do 10 de marzo c.- Permutas: Unha vez rematada a quenda de promoción profesional e con cargo ás prazas que vaian ser obxecto de convocatoria libre, poderanse atender peticións de traslado formuladas por traballadores/as doutras Administracións Públicas. O concello comprométese a autoriza-las permutas internas entre funcionarios/as de idéntica categoría a petición de ambos, sempre que veñan avaladas polos respectivos xefes de servicio logo de audiencia ós delegados de persoal. As permutas rexeranse polo Regulamento de Funcionarios de Administración Local (Decreto 30-5-52) no Art.98. Os compoñentes do Corpo de Policía Local rexeranse ademais de por este artigo por a súa propia normativa vixente en cada momento. Independentemente das melloras contidas neste acordo regulador que afecten especificamente ó persoal do Concello de Poio, aplicaranse aquelas disposicións comúns que afecten o persoal ó servicio da Administración do Estado e que supoñan melloras tanto económicas coma profesionais e non veñan recollidas neste acordo regulador, todo isto con base no disposto nos artigos 92.1º e 93 da Lei 7/1985, do 2 de abril, reguladora das bases de réxime local. A estrutura retributiva dos/as empregados/as públicos/as ó servizo do Concello do Poio unificarase recolleranse e conceptuaranse en nómina a teor do seguinte esquema: A realización de traballos fóra da xornada ordinaria compensarase en horas libres a razón de unha hora e media por cada hora extraordinaria traballada en horario de luns a venres e sábados pola mañán. Cando os servizos extraordinarios se realicen en sábado pola tarde, domingo, festivo ou de noite compensaranse, en todo caso, con dúas horas por cada hora traballada, e tres horas si concorren dúas das circunstancias. As horas de compensación acumularanse preferentemente ata chegar a completar xornadas laborais enteiras. En todo caso o persoal terá dereito a dispoñer de dous días libres de compensación no prazo dos dous meses seguintes á data da realización. Excepcionalmente, cando o dispoñer de horas libres para compensar a realización de horas extraordinarias ou exceso de xornada en cómputo anual poida supoñer un grave prexuízo para o funcionamento do servizo, a compensación horaria poderá substituírse pola remuneración económica, nas contías sinaladas. As retribucións por superior categoría tamén poderán ser aboadas neste apartado. Gratificación especial. Considéranse servicios extraordinarios aquelas xornadas de traballo que realice o persoal o que lle corresponda por quenda e que se presten efectivamente os días 24, 25 e 31 de decembro e 1 de xaneiro e compensaranse mediante gratificación aplicando o baremo establecido para o valor da hora extraordinaria, incrementada nun 100 por 100 cun máximo de 120 euros.1.- O persoal funcionario ó servizo do Concello de Poio en atención ás funcións que realiza, clasificase nos Grupos e niveis mínimo e máximo que a continuación se indican: 2.- O organigrama do cadro de persoal dos/as empregados/as públicos/as do Concello de Poio establecerase por servizos ou departamentos que se deberán relacionar na Relación de Postos de Traballo (RPT). 3.- Ata tanto non se xeneralice a implantación dos novos títulos universitarios para o acceso a función pública seguirán sendo válidos os títulos universitarios oficiais vixentes na normativa de aplicación. Transitoriamente, os grupos de clasificación existentes ata o de agora no Concello se integrarán nos Grupos de clasificación profesional de funcionarios e laborais previstos neste artigo, de acordo coas seguintes equivalencias: Os/as empregados/as públicos/as do subgrupo C1 que reúnan a titulación esixida poderán promocionar ó Grupo A sen necesidade de pasar polo novo Grupo B. Recoñécese con carácter xeral ós/ás empregados/as públicos/as desta Corporación a totalidade dos servizos indistintamente prestados polos/as mesmos/as en calquera Administración Pública. Se considerarán servizos efectivos tódolos indistintamente prestados en calquera Administración Pública, tanto en calidade de funcionario/a, como os prestados en réxime de contratación administrativa ou laboral. O devengo dos respectivos trienios efectuarase, previo recoñecemento formal individualizado polo órgano municipal competente e á instancia do/a interesado/a, aplicando ós mesmos o valor que corresponda ós do corpo, escala, pantilla ou praza con funcións análogas ás desempeñadas durante o tempo de servizos prestados que se recoñezan. Cando os servizos computables a que se refiren os parágrafos anteriores, non cheguen a completar un trienio, serán considerados como prestados nesta Administración, para así ser tidos en conta, a efectos de trienios, seguindo a orde cronolóxica da prestación dos servizos sucesivos. Para a concreta aplicación das prescripcións contidas no presente artigo, se utilizarán por aplicación analóxica, as previsións contidas no Real Decreto 1.461/1.982, de 25 de xuño, polo que se dictan normas de aplicación da Lei 70/1.978, de 26 de decembro, de recoñecemento de servizos previos na Administración Pública De conformidade co disposto na Lei orgánica 11/1985, do 2 de agosto, de liberdade sindical e demais disposicións concordantes, os empregados públicos terán dereito a constituír órganos de representación dos seus intereses ante o Concello de Poio e, se é o caso, outras administracións ou entes públicos. De conformidade coa lexislación vixente no Concello de Poio, os delegados de persoal son os órganos específicos de representación dos funcionarios/as que actúan con capacidade xurídica e de obrar en defensa dos intereses que lles son propios. Os delegados de persoal, ademais das sinaladas no artigo 9 da Lei 9/1987, do 12 de xuño, de órganos de representación, determinación das condicións de traballo e participación do persoal ó servicio das administracións públicas, Lei 11/1985, do 2 de agosto, de liberdade sindical, terán as seguintes competencias: A) Dereito á libre sindicación e acción sindical. Garántese o dereito á libre sindicación e organización dos funcionarios/as, así como á folga e á non discriminación, prexuízo ou sanción por razóns de afiliación e exercicio dos dereitos sindicais, de conformidade co disposto na Lei orgánica 11/1985, do 2 de agosto, de liberdade sindical, na Lei 9/1987, do 12 de xuño, dos órganos de representación, determinación das condicións de traballo e participación do persoal ó servicio das administracións públicas. Garántese, polo tanto, o dereito á libre sindicación e organización dos funcionarios/as, de conformidade co establecido no título IV da Lei 11/1985, de liberdade sindical, reguladora da acción sindical, de tal forma que ós funcionarios/as afiliados a un sindicato se lles atribúen, no ámbito do Concello de Poio, as seguintes facultades: B) As seccións sindicais deberán poñer en coñecemento do concello quén ocupa a súa representación. C) Os delegados/as sindicais terán acceso á mesma información e documentación que o concello poña á disposición dos delegados de persoal; poderán asistir con voz pero sen voto ás reunións do comité de seguridade e saúde laboral ou dos órganos de representación que puideran establecerse, e ser oídos con carácter previo á adopción das medidas de carácter colectivo que lles afecten ós funcionarios/as en xeral e ós afiliados ó seu sindicato en particular. Teñen, así mesmo, o deber de gardar sixilo profesional nos mesmos casos e supostos cós membros dos órganos de representación. D) Os delegados de persoal e seccións sindicais disporán no exercicio da súa función representativa das seguintes garantías e dereitos: Fíxanse 15 horas mensuais de libre disposición sindical para cada un dos membros dos delegados de persoal e delegados/as de seccións sindicais daqueles sindicatos debidamente acreditados ante o Concello de Poio. O uso destas horas deberá comunicarse por escrito dirixido ó alcalde a través do servicio de persoal, sexa con carácter previo para as que estéan previstas de antemán ou sexa con posterioridade á súa utilización para as demais. Tales horas disporanse dentro da xornada de traballo e serán retribuídas como traballo efectivo. Non terán a consideración de horas sindicais aquelas que se invirtan en reunións da mesa de negociación ou de carácter informativo que sexan preceptivas legalmente, comisión paritaria mixta, asistencia a tribunais de selección do persoal e asistencia a órganos de xestión en centros asistenciais. Por cada organización sindical ou candidatura con representación nos delegados de persoal poderanse acumula-las horas nos seus distintos compoñentes ata o máximo total establecido, sempre e cando previamente se dea conta á Alcaldía cunha antelación mínima de cinco (5) días, especificando as persoas e o período para o que se acumulan. Igualmente, comunicaráselle á Alcaldía o cesamento por calquera motivo nas citadas funcións. Cada sección sindical poderá designar dous (2) delegados/as sindicais mentres se manteña o número do vixente cadro de persoal. De conformidade co sinalado na Lei 9/1987, Lei 11/1985 e neste acordo regulador, os delegados de persoal non poderán ser sancionados nin despedidos durante o exercicio das súas funcións nin no ano seguinte ó seu cesamento, como consecuencia da súa actividade sindical, salvo que incorran en causa de responsabilidade administrativa ou laboral; neste suposto deberá oírse, previamente á incoación do expediente, os delegados de persoal. Os delegados de persoal tampouco poderán ser trasladados de servicio, grupo, centro ou posto de traballo en contra da súa vontade expresa durante o período citado no parágrafo anterior. Se o traslado non se basease na acción do funcionario/a no exercicio da súa representación, deberá darse en todo caso previa audiencia á comisión paritaria e contar coa aprobación dos delegados de persoal ou, de se-lo caso, do comité de empresa. Os delegados de persoal non poden ser discriminados na súa promoción económica ou profesional en razón, precisamente, do desempeño da súa representación. O Concello de Poio comprométese, dentro das súas posibilidades, a dota-los delegados de persoal, comité de empresa e seccións sindicais legalmente constituídas dun local idóneo para realiza-las súas funcións e a mantelo nas condicións que fagan posible a súa utilización por parte dos ditos órganos e para os fins da súa actividade (acceso ó BOE, DOG, BOP, etc.). Así mesmo, o Concello de Poio comprométese a facilitar un local onde poidan ter lugar as asembleas xerais ou de centro, na medida en que non existan locais axeitados para iso fóra do horario normal de traballo. En tódolos centros de traballo terán que existir lugares adecuados para a exposición, con carácter exclusivo, de tódolos avisos e comunicacións de carácter sindical. O número e distribución dos taboleiros será o axeitado en canto ó tamaño e á estructura do centro, de maneira que se garanta a publicidade máis ampla dos anuncios que se expoñan. En todo caso, as unidades administrativas con localización independente, calquera que sexa o seu rango, deberán dispoñer de, polo menos, un taboleiro de anuncios. De conformidade co establecido no artigo 11 da Lei orgánica 11/1985, do 2 de agosto, de liberdade sindical, por requirimento de calquera sindicato e logo de conformidade dos funcionarios/as afectados, o concello descontaralles na súa nómina mensual a cota sindical que proceda e realizará a transferencia a favor do sindicato, xunto coa relación nominal correspondente. Para facer efectivo este desconto deberá remitírselle á Alcaldía un escrito no que conste expresamente a conformidade del sobre a orde de desconto, o sindicato ó que proceda face-la transferencia e o número da conta corrente á que debe facerse efectiva, así como a contía da cota. De acordo co establecido no artigo 36.3 da Lei 7/2007 de 12 de abril do Estatuto Básico do Empregado Público constituirase unha Mesa Xeral de Negociación no Concello de Poio para a negociación de todas aquelas materias e condicións de traballo comúns ó Persoal Funcionario, estatutario e laboral. As materias e condicións de traballo comúns serán as establecidas ó abeiro do disposto no artigo 85 do RD 1/1995 do 24 de marzo, polo que se aproba o Estatuto dos Traballadores e 37 da Lei 7/2007 de 12 de abril do Estatuto Básico do Empregado Público. Segundo o disposto no artigo 32 da Lei 9/1987, do 12 de xuño, de órganos de representación, determinación das condicións de traballo e participación do persoal ó servicio da Administración pública, a comisión negociadora constituirase non só para a negociación ou revisión do acordo regulador, senón tamén para a participación e determinación das condicións de traballo do persoal funcionario/a deste concello. Por acordo das partes, esta comisión constituirase en órgano colexiado de participación das organizacións sindicais, nas materias relacionadas co sistema retributivo e o réxime do persoal ó seu servicio. As ditas materias son as seguintes: A comisión negociadora reunirase unha vez ó ano en cumprimento do disposto no artigo 31.3º da Lei 7/1990 e, en todo caso, para os efectos de negocia-los aspectos sinalados no seu artigo 32 para a negociación anual da aplicación das retribucións, valoración de postos de traballo para efectos retributivos e da preparación do plan de ofe rta de emprego público. De conformidade co Acordo de Formación Continua nas Administracións Públicas vixente en cada momento, o Concello de Poio dentro das súas dispoñibilidades orzamentarias e con cargo ás axudas ou subvencións que concedan anualmente o INAP, a FEMP, FEGAMP, EGAP, ou outros organismos oficiais, desenvolverá o plan de formación continua en congruencia cos obxectivos e a prioridade da organización, garantindo a participación dos sindicatos na programación das accións formativas e na xestión e execución do plan. A capacitación profesional constitúe un factor básico para incrementa-la productividade dos funcionarios/as, ademais da súa motivación e integración, polo que deben establecerse os plans específicos para desenvolvela en cada un dos servicios. Para os efectos e dentro das posibilidades orzamentarias do concello, facilitarase a asistencia a cursos de capacitación profesional convocados por outras institucións ou organismos oficiais con competencia para a súa impartición. Para a programación e execución do plan de formación crearase unha comisión paritaria de formación. Estará integrada paritariamente por representantes do concello e dos sindicatos representados no concello. A comisión estará presidida polo alcalde ou concelleiro en quen delegue. Exercerá as funcións de secretario, con voz e sen voto, un funcionario/a da área de persoal designado pola Presidencia. A este órgano corresponderanlle as seguintes funcións: Se os cursos de formación teñen lugar dentro da xornada laboral poderanse considerar como tempo de traballo efectivo. O persoal incluído no ámbito de aplicación deste acordo regulador ten dereito a unha protección eficaz da súa integridade física e a unha axeitada política de saúde laboral, tal e como se recolle na Lei 31/1995, do 8 de novembro, de prevención de riscos laborais. Así mesmo, terá dereito a participar na formulación da política de prevención no seu centro de traballo a través dos delegados de prevención. De conformidade co establecido no artigo 38 da Lei 31/1995 e o artigo 5 do Real decreto 1488/1998, do 10 de xullo, de adaptación da lexislación de prevención de riscos laborais á Administración xeral do Estado, crearase un comité de seguridade e saúde laboral como órgano paritario e colexiado de participación destinado á consulta regular e periódica das actuacións do concello en materia de prevención de riscos. Igualmente, en virtude do disposto nos artigos 14 e 31 da Lei 31/1995 e artigo 6 do Real decreto 1488/1998, do 10 de xullo, crearase un servicio de prevención para realiza-las actividades preventivas que sexan necesarias co fin de garantir unha axeitada protección da seguridade e saúde dos funcionarios/as, asesorando e asistindo para iso o empresario, os funcionarios/as, e os seus representantes. O concello garantirálle-la a formación e información necesaria en materia preventiva ós funcionarios/as en activo e ós de novo ingreso, na aplicación de novas técnicas, equipos de traballo, maquinaria, etc. organizando, para os efectos e dentro das súas posibilidades, cursos de formación. O concello adoptará as medidas pertinentes para que tódolos funcionarios/as teñan un recoñecemento médico anual. A política de seguridade e saúde laboral planificarana anualmente tódolos servicios ou centros dependentes do concello nos que se realizará a valoración de riscos, co fin de poñer en práctica as medidas preventivas e/ou correctoras que se han adoptar. A normativa sobre saúde laboral será de aplicación a tódolos funcionarios/as que presten servicios en calquera dos centros dependentes deste concello. No que respecta ás obras que execute o concello, estas axustaranse ó disposto no Real decreto 1627/1997, do 24 de outubro, polo que se establecen as disposicións mínimas de seguridade e saúde nas obras de construcción ou normas que o substitúan. Así mesmo, esta norma será de aplicación naquelas empresas que realicen obras para o concello, esixíndose no contrato un estudio de seguridade e saúde da obra. Os funcionarios/as terán dereito a unha protección eficaz en materia de seguridade e saúde no traballo. Este dereito supón a existencia dun correlativo deber do empresario de protección ós traballadores/as fronte ós riscos laborais. Este deber de protección constitúe igualmente un deber das administracións públicas respecto ó persoal ó seu servicio. Os dereitos de información, consulta e participación, formación en materia preventiva, paralización da actividade no caso de risco grave e inminente e vixilancia do seu estado de saúde, nos termos previstos na Lei 31/1995, forman parte do dereito dos funcionarios/as a unha protección eficaz en materia de seguridade e saúde no traballo. No cumprimento do deber de protección, o concello deberá garanti-la seguridade e a saúde dos funcionarios/as ó seu servicio en tódolos aspectos relacionados co traballo. Para estes efectos, no marco das súas responsabilidades, o concello realizará a prevención de riscos laborais mediante a adopción de cantas medidas sexan necesarias para a protección da seguridade e a saúde dos funcionarios/as, coas especialidades que se recollen nos artigos 15 a 28 da Lei 31/1995, ambos incluídos, en materia de avaliación de riscos, información, consulta e participación e formación do persoal, actuación en casos de emerxencia e de risco grave e inminente, vixilancia da saúde, e mediante a constitución dunha organización e dos medios necesarios nas condicións establecidas no capítulo IV desta mesma lei. O concello desenvolverá unha acción permanente co fin de perfecciona-los niveis de protección existentes e disporá o necesario para a adaptación das medidas de prevención sinaladas no parágrafo anterior ás modificacións que poidan experimenta-las circunstancias que incidan na realización do traballo. Así mesmo, deberá cumpri-las obrigas establecidas na normativa sobre prevención de riscos laborais. As obrigas dos funcionarios/as, establecidas na Lei 31/1995, a atribución de funcións en materia de protección e prevención ós funcionarios/as ou ós servicios de empresa e o recurso ó concerto con entidades especializadas para o desenvolvemento de actividades de prevención, complementarán as actuacións do alcalde, sen que por iso o eximan do cumprimento do seu deber nesta materia, sen prexuízo das accións que se poida exercer, de se-lo caso, contra calquera persoa. O custo das medidas relativas á seguridade e á saúde no traballo non deberá recaer en modo ningún sobre os funcionarios/as. De conformidade co previsto no artigo 31 da Lei 31/1995, do 8 de novembro, de prevención de riscos laborais e concordantes do Real decreto 39/1997, do 17 de xaneiro, o concello establecerá a organización e o sistema de funcionamento do servicio de prevención con base nos criterios que fixe a comisión paritaria mixta. Os delegados/as de prevención son os representantes dos funcionarios/as con funcións específicas en materia de prevención de riscos no traballo. Serán designados por e de entre os/as representantes do persoal no ámbito dos órganos de representación previstos nas normas ás que ser refire o artigo 34 da Lei 31/1995 e consonte a escala sinalada no artigo 35 deste mesmo texto legal. O tempo utilizado polos delegados/as de prevención para desempeña-las súas funcións será considerado como de exercicio de funcións de representación para os efectos da utilización do crédito horario. Non obstante, considérase como tempo de traballo efectivo, sen imputación ó crédito horario, o empregado polo delegado/a de prevención para asistir ás reunións do comité de seguridade e saúde, así como a calquera outra convocada polo concello en materia de prevención de riscos e o tempo destinado ás visitas dos inspectores de Traballo. Son competencias dos delegados/as de prevención: No exercicio das competencias e funcións atribuídas ós delegados/as de prevención, estes estarán facultados para: Os informes que deban emiti-los delegados de prevención deberán elaborarse nun prazo de dez días, ou o tempo imprescindible cando se trate de adoptar medidas dirixidas a prever riscos inminentes. Transcorrido o prazo sen ter emitido o informe, o concello poderá poñer en práctica a súa decisión. A decisión negativa do concello a adoptar as medidas propostas polo delegado/a de prevención deberá ser motivada. Constituirase no Concello de Poio un comité de seguridade e saúde, formado polos delegados/as de prevención, dunha parte, e polo concello e/ou os seus representantes en número igual ó de delegados/as, doutra. Para tal fin orzarase anualmente unha cantidade para atende-las necesidades que deriven da súa posta en marcha e funcionamento. Os membros do comité que non sexan delegados/as sindicais disporán dos permisos necesarios para a realización do seu cometido e asistencia ás reunións. Non poderán ser trasladados nin sancionados durante o exercicio das súas funcións nin dentro do ano inmediatamente seguinte á expiración do seu mandato, salvo no caso de que este se produza por renovación ou dimisión, e que o traslado ou a sanción se basee na acción do funcionario/a no exercicio de representación. Así mesmo, non poderán ser discriminados/as na súa promoción económica ou profesional en razón do desempeño da súa representación. Nas reunións do comité de seguridade e saúde participarán, con voz e sen voto, os delegados/as sindicais e os responsables técnicos da prevención no concello que non estean incluídos na súa composición. Nas mesmas condicións poderán participar nas reunións do comité funcionarios/as desta Administración municipal que conten cunha especial cualificación ou formación respecto de cuestións concretas que se debatan neste órgano, e técnicos/as en prevención alleos á empresa, sempre que así o solicite algunha das representacións do comité. Así mesmo, poderán participar con voz pero sen voto os delegados/as de prevención de empresas privadas que teñan concertados servicios co concello. O comité de seguridade e saúde reunirase trimestralmente e sempre que o solicite calquera das partes, logo de xustificación que así o acredite. O comité adoptará as súas propias normas de funcionamento. O comité de seguridade e saúde terá as seguintes competencias: No exercicio das súas competencias, o comité de seguridade e saúde estará facultado para: Á marxe da roupa de traballo facilitada ós funcionarios/as que ocupen un posto que non entrañe riscos, o concello estará obrigado a facilitar equipos de protección individual para protexe-lo traballador de situacións inseguras durante a realización do seu traballo. Trala avaliación dos riscos do posto de traballo, o servicio de prevención elixirá o EPI que considera máis axeitado para cada tipo de risco. Tódolos EPIS adquiridos polo concello deberán leva-la etiqueta CE de conformidade co fabricante, podendo o funcionario/a negarse a recolle-lo equipo de protección se non cumpre este requisito. Os EPIS revisaranse periodicamente por parte do servicio de prevención substituirá os que non cumpran os requisitos de revisión. Ós funcionarios/as que non utilicen EPIS para desempeña-las súas funcións facilitaráselles roupa de traballo e calzado profesional homologado, cando as condicións e a natureza do traballo o requiran. Como mínimo, todo o persoal terá dereito a dúas pezas de roupa de traballo por temporada (ano), que lles serán entregadas nos catro primeiros meses do ano. As prendas de traballo a entregar ó persoal funcionario ó servizo de Concello de Poio serán dos seguintes tipos: As prendas de traballo serán normalizadas para tódolos servizos e unidades, polo que a calidade e prezo se refire, sen prexuízo de atender propostas de compras excepcionais se a prestación do servizo así o require. Tódalas prendas de traballo levarán anagrama ou logotipo identificativo do Concello de Poio. A efectos da protección dos/as traballadores/as, o Concello de Poio entregará as prendas protección nunha entrega antes do 1 de marzo de cada ano, distribuídos da seguinte maneira: 1.- Con carácter xeral: 2.- Persoal da Policía Local: 3.- Persoal adscrito ó Concello en situación de colaboración social: O persoal técnico da Administración Especial que realice funcións na vía pública con asiduidade, poderá solicitar do seu xefe correspondente as prendas que para os mesmos se determinan, esto é, anorak e botas con carácter xeral. A prestación de asistencia sanitaria a todo o persoal funcionario do concello outorgarase segundo os termos e as condicións establecidas na lexislación vixente. Poderán desfrutar das melloras sociais reguladas neste capítulo os funcionarios/as de carreira e interinos dependentes do Concello de Poio. Co fin de mellora-lo benestar social do seu persoal, a corporación comprométese a dota-lo fondo social na contía necesaria para asistencia médica, próteses, etc., que se dotará anualmente nos Orzamentos do concello cun mínimo dun 1% do Capitulo I dos Orzamentos do ano 2016 A xestión e a asignación individualizada do importe deste fondo realizarase de conformidade co Regulamento de Acción Social que deberá ser aprobado na Mexa Xeral Mesa Xeral de Negociación do Persoal do Concello de Poio. Os anticipos están regulados nas bases de execución no orzamento de cada ano. Poderán concederse préstamos sen xuro ós funcionarios/as de carreira e interinos deste concello en concepto de adquisición e rehabilitación da primeira vivenda así como por enfermidade grave. Estes préstamos están regulados bases de execución no orzamento de cada ano cun mínimo de 35.000€, a partir do ano 2016. Estes préstamos serán amortizados con reintegro uniforme, correspondente a dividi-la contía concedida entre 48 mensualidades. A comisión paritaria arbitrará as normas correspondentes para a concesión destes préstamos, garantindo a equidade daquelas e fixando os requisitos e xustificacións documentais necesarios, correspondendo a resolución definitiva á Alcaldía. Non se concederán máis préstamos se o interesado/a non ten amortizado outros que lle teñan sido concedidos, ou outro tipo de anticipo ou préstamo, salvo causa de especial transcendencia apreciada pola comisión paritaria. Serán incompatibles a percepción simultánea de anticipo e préstamo, salvo caso extraordinario e xustificado que apreciará libremente a Alcaldía. O concello subvencionará os gastos de sepelio dos funcionarios/as de carreira en activo coa cantidade de 500 €. O concello prestaralles asesoramento e defensa xurídica ós funcionarios/as e nas circunstancias que así o esixan, como consecuencia do desenvolvemento da súa función, sempre que o feito que motive a asistencia fose debido a actuacións do funcionario/a ou traballador/a no exercicio do seu cargo. En tal caso, na aplicación do establecido neste artigo, ditaminará con carácter previo á Comisión Paritaria Mixta. Ós efectos de percepción de asistencias, os órganos de selección deste Concello se clasifican de conformidade eco establecido na Normativa Vixente en cada momento. O Concello asegurará e abonará a todo ó persoal en situación de Incapacidade Temporal os seguintes complementos: Primeiro: Incapacidade temporal derivada de continxencias comúns: Segundo: Incapacidade temporal derivada de continxencias profesionais: Recoñécese dende o primeiro día, un complemento retributivo do 100% das retribucións que viñeran correspondente a dito persoal no mes anterior ao de causarse a incapacidade, estando incluído en dito complemento a prestación económica recoñecida pola Seguridade Social. Os empregados públicos deberán desempeñar con dilixencia as tarefas que teñan asignadas e velar polos intereses xerais con suxeición e observancia da Constitución e obxetividade, integridade, neutralidade, responsabilidade, imparcialidade, confidencialidade, dedicación ó servizo público, transparencia, exemplaridade, austeridade, accesibilidade, eficacia, honradez, promoción da contorna cultural e de conduta dos empregados públicos configurado polos principios éticos e de conduta regulados nos artigos seguintes. Os principios e regras establecidas neste capitulo informarán a interpretación e aplicación de réxime disciplinario dos empregados públicos. Os empregados públicos teñen os seguintes dereitos de carácter individual en correspondencia coa natureza xurídica da súa relación de servizo: O presente Acordo Regulador entrará en vigor ao día seguinte da súa publicación oficial, con efectos do 1 de xaneiro de 2015. Sen prexuízo das atribucións dos órganos de goberno do concello, os representantes sindicais terán o deber de intenta-la resolución extraxudicial dos seguintes conflitos: Para resolve-los conflitos establécense os procedementos de mediación e arbitraxe. O procedemento de mediación será obrigatorio sempre que o demande calquera das partes e no caso de folga. O mediador será designado de común acordo entre as partes, sen prexuízo de que se a FEMP ou a FEGAMP constitúen unha comisión paritaria de arbitraxe da función pública local, se solicite desta a designación do mediador. No caso de empregados laborais, solicitarase da lista do Consello Galego de Relacións Laborais. Si se producise acordo, este formalizarase por escrito na oportuna acta; de non ser posible, soamente se consignará a falta de acordo, así como as razóns alegadas por cada unha das partes. En canto á arbitraxe, é o sistema a través do cal as partes acordan encomendar a un terceiro a resolución do conflicto presentado, comprometéndose por adiantado a acepta-lo seu contido. A designación dos árbitros efectuaraa a comisión paritaria antes indicada e mentres non se constitúa, o Consello Galego de Relacións Laborais. En canto á eficacia da proposta de mediación aceptada ou, de se-lo caso, do laudo arbitral ditado, terán o mesmo valor normativo que os pactos considerados no artigo 35.2º, da Lei 9/1987, do 12 de xuño, polo que obrigarán directamente as partes, logo de ratificación do órgano municipal competente. Non obstante, cando a mediación ou arbitraxe afecten a temas que deban ser obxecto dun acordo dos previstos no dito artigo 35, por se refiren a materias que sexan competencia do concello-pleno, o acordo de mediación ou laudo correspondente deberá ser aprobado expresa e formalmente, polo dito órgano de goberno para alcanzar validez e eficacia. De ser rexeitado, a resolución denegatoria deberá ser motivada, de conformidade co establecido no artigo 54 da Lei 30/1992, do 26 de novembro. A todo o persoal incluído no ámbito de aplicación deste acordo aplicaráselle o réxime de incompatibilidades, de conformidade coas normas estatais e autonómicas vixentes na materia. Tódalas partidas afectadas por este acordo regulador que non teñan determinada unha contía específica, ou un incremento legal que explicitamente lles afecte, serán obxecto de incremento, aplicándoselle-lo índice porcentual sinalado nos orzamentos xerais do Estado. Sen embargo, no suposto de que se produza unha reducción no cadro de persoal funcionario/a e cadro de postos laborais deste concello, as citadas partidas serán reducidas en forma proporcional á dita redución. En desenvolvemento do exposto neste Acordo Regulador en relación coa promoción interna, abrirase un proceso de revisión dos cadros de empregados/as públicos/as previo á aprobación dos orzamentos ordinarios do ano 2016, cara a determinar as prazas que, en función das tarefas que veñen desempeñando, a especial cualificación ou dificultade técnica, os requisitos esixidos para o desempeño, etc., son susceptibles de transformarse en prazas de grupo superior e ser provistas mediante procesos de promoción interna. Todas aquelas melloras normativas en materia Social, Laboral ou económica que se produzan durante a vixencia deste Acordo Regulador, serán de aplicación directa a todo o persoal do Concello e serán incorporadas como anexos o mesmo. Primeira.- As partes asinantes deste acordo regulador comprométense a elaborar, unha vez entre en vigor este acordo regulador, os regulamentos das distintas seccións que o requiran e as guías de funcións. Segunda.- Durante a vixencia deste acordo regulador, o concello comprométese a iniciar os procesos de consolidación do persoal funcionario interino cunha antigüidade superior a 3 anos, que se acorde coa representación sindical e a normativa vixente o permita. Vigo, a 26 maio de 2015.—A Xefa Territorial, María Rita Peón Fernández.